አቶ አድነው፡- ለጊዜው እያልኩ ያለሁት ገመና ቁጥር ሁለት ብለው ርዕሱን መጠቀም አይችሉም ነው፡፡ በስክሪፕቱ ላይ ለጊዜው ምንም ማለት አልችልም፡፡ የተወሰኑት ሥራዎችን እስክመለከት ድረስ፡፡ ነገር ግን የሰጠሁት አምስት ተከታታይ ክፍል ጽሑፍ ሌላው ጥያቄዬ ነው፡፡ ስለዚህ ለጊዜው ይዤ የተነሳሁት የርዕሱን ጉዳይ ነው፡፡ በተመሳሳይ ስለ አምስቱ ክፍል ስክሪፕት ደግሞ ለሚዲያ አሳወቄያለሁ፡፡ ይኼን ያህል ጊዜ ሥሠራ ሚዲያ ላይ ወጥቼ አላውቅም፡፡ አሁን ግን ግዴታ አለብኝ፡፡ ምንም ነገር ቢፈጠር ሚዲያ ላይ አይወጣም፤ እኛም የፈለግነውን ማድረግ እንችላለን የሚል እሳቤም ያላቸው ይመስለኛል፡፡ ስለዚህ አንድም ይኼ አስተሳሰባቸው ትክክል እንዳልሆነ ማሳየት ነው፡፡ ከአገር ውስጥ ሚዲያ በተጨማሪ በዚህ ጉዳይ ከጀርመን ሬዲዮ ጣቢያ ጋርም ቃለ መጠይቅ አድርጌያለሁ፡፡ የመጀመሪያ ዕርምጃ ያደረግኩት ሚዲያ ላይ መውጣትና በእኔ በኩል ያለውን ነገር ማሳወቅ ነው፡፡ በዚህ ሳምንት ደግሞ ወደ ክስና ወደ ማሳገዱ እሄዳለሁ፡፡
